Diari Oficial de la Generalitat Valenciana


Sumari del DOGV 9465, del 08-11-2022 (2022/9855)

RESOLUCIÓ de 16 d'agost de 2022, de la Direcció General del Sector Públic i Patrimoni, d'acabament de l'expedient i declaració de la improcedència de declarar hereua la Generalitat Valenciana respecte de l'herència d'Antonio López Farinós. ABI 60/2020.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9465

Data del DOGV
:   08-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9855


Data del document
:   16-08-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 d'agost de 2022, de la Direcció General del Sector Públic i Patrimoni, d'acabament de l'expedient i declaració de la improcedència de declarar hereua la Generalitat Valenciana respecte de l'herència d'Antonio López Farinós. ABI 60/2020. [2022/9855]  
Antecedents de fet  
La Conselleria d'Hisenda i Model Econòmic va tindre coneixement pel Jutjat de Primera Instància núm. 23 de València, de la defunció sense testar, el 4 d'agost de 2018, d'Antonio López Farinós, amb DNI \*\*\*\*969\*\*.  
El jutjat posa de manifest que no es coneixen familiars directes.  
Una vegada acreditat el seu empadronament a l'Ajuntament de València, el 18 de setembre de 2020 es va dictar acord d'incoació del procediment per a la declaració administrativa d'hereua abintestat a favor de la Generalitat i adjudicació dels béns i drets de l'herència del causant, publicat en el Diari Oficial de la Generalitat Valenciana, de 29 d'octubre de 2020 i exposat en els taulers d'anuncis dels Ajuntaments de València i Alacant del 15 d'octubre al 16 de novembre i del 16 d'octubre al 16 de novembre de 2020, respectivament.  
  
Durant la tramitació del procediment i en data 19 d'abril de 2021, es rep escrit de familiar del causant, dins del quart grau, adjuntant documentació acreditativa de tal extrem.  
Davant l'existència d'hereu amb millor dret, no correspondria declarar a la Generalitat hereva del causant, no sent necessari informe de l'Advocacia General de la Generalitat davant l'evidència d'aquesta circumstància, d'acord amb la documentació aportada.  
  
Fonaments de dret  
En compliment del que es preveu en l'article 71 Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 954 del Codi Civil; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, correspon la terminació de l'expedient per a la declaració d'hereua abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració a la Generalitat Valenciana com a hereua d'Antonio López Farinós, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència d'hereus amb millor dret.  
  
  
Segon  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar aquesta resolució a les persones amb dret a heretar.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que es considere convenient.  
  
València, 16 d'agost de 2022.- La directora general del Sector Públic i Patrimoni: Isabel Castelló García.